Cesarhanmun/geonobi-data huggingface dataset:
地名: 固城 (慶尚道, 縣（令）)
年: 1595.0

○慶尙右道觀察使徐渻馳啓曰: "晋州判官朴思齊馳報, ‘去五月二十九日, 倭賊四十餘名, 州境陽全里, 不意衝突, 伏兵將李永壽等三名、小女二名擄掠, 卽爲還歸’ 云云。 自春以來, 固城、晋州之境, 沿海漁夫等, 結倘土賊, 扮作倭形, 颿風往來, 民不安居, 而陸路侵掠, 又發於今, 極爲可慮。 近者無知之民, 以爲倭賊終不搶掠, 如咸安、鎭海、漆原之境, 結茅舊基, 耕種生活者頗多。 若或零賊頻發, 則勢將騷(驛)
                〔繹〕
              , 必至投賊而後已。 勒令內徙, 無糧可濟, 分守要害, 勢亦難及。 雖復移文兵使, 使之嚴設伏兵, 而布殘民於無江山界限之地, 欲爲守護, 恐非長遠之策。 待秋成, 賊奴不撤, 則盡將江外近賊之村, 移接晋州空曠之地, 各其邑守令, 收集遺民, 以爲屯耕, 似或宜當。" 上下備邊司。 備邊司回啓曰: "自古兵戈之際, 山澤之間, 遺民不能以自保, 則必隨其附近之處, 各自團聚, 又於險要處, 設爲營壘, 而入處其中, 且爲瞭望設伏, 以備賊患, 如古史所云山砦、水寨之類是也。 蓋洪水滔天, 則爲巢營窟, 不可已也。 況賊患之急, 十倍於水災, 而今之將帥及方面之臣, 任其愚民之自去自止, 散處分居於賊所往來之地, 逐日被搶, 拱手坐視, 而莫爲之所, 誠亦不知其何心也。 南方之事, 蕩無形狀, 言之氣塞, 念之心寒。 今此晋州
              東面搶掠之賊, 雖不知眞倭、假倭, 而伏兵將三名, 至於被擄, 則常時村野, 不知姓名之民, 其被(茶)
                〔荼〕
              毒於賊手, 而朝廷未及聞知者, 何限? 且賊兵之從水、從陸, 皆不明言, 而永守等被擄曲折, 亦不詳載。 旣云伏兵將, 則何故不發一矢, 不爲瞭察, 而晏然就縛乎? 晋州判官朴思齊, 爲先令巡察使, 捉致軍門, 決杖示罰, 而賊兵方在金海、熊川及巨濟等處海邊, 咸安、鎭海、固城、泗川, 皆爲沿海相望之地, 以爲屯耕。 如使沿海一帶, 爲棄而不守之地, 則如此可也, 不然則我勢日縮, 而賊勢日進, 雖江內, 其可保乎? 且民各安於所居, 不欲遷徙, 强而驅之, 或不無散入賊中之慮。 其於保境安民, 未見其爲長策。 何不於此時, 巡視沿邊可以拱制之處及民居疎密, 土地便否, 而爲之經紀, 曉諭人民以避害之道? 或十里、數十里爲一屯, 擇其通望據險之處, 隨人力之衆寡, 作爲土城、木柵, 賊若少至, 則各以其力禦之; 賊來稍多, 則數屯合一處而禦之。 且與舟師所在, 形勢不遠, 如此措置, 使民心樂趨, 糧穀稍備, 期以數年, 然後南邊之事, 庶可爲也。 不然, 則計不先定, 而民之散處無歸者, 若浮萍之泛泛於江湖, 而無根着之可固, 雖欲責爲戰守, 誰與戰守? 今日之勢, 是也。 如此事意, 移文于都元帥(其)
                〔及〕
              巡察使、兵使, 使之從長料理施行。" 上從之。

○慶尙右道節度使金應瑞馳啓曰: "倭賊, 咸安、鎭海、固城等海, 出沒無常, 山幕焚蕩, 殺害擄掠, 少無(忘)
                〔忌〕
              憚。 因此滋蔓, 將不勝其害, 此意言于賊將, 使之禁斷事, 黃愼處通諭, 則黃愼告于沈遊擊, 遊擊言于行長, 行長言于調信曰: ‘作賊之倭, 累次禁斷, 而恣行 云云’, 極爲痛憤。 令要時羅, 出送于宜寧, 自今以後, 距倭陣二十里外出賊者, 一一捕斬無妨事通告, 則六月晦日, 要時羅出來傳言。 臣令軍官鄭承憲往說曰: ‘汝等累年雄據他國, 固爲强悍, 而今反自定界限, 至爲無謂。 將欲不計界限, 逢輒射殺’ 云, 則時羅答云: ‘違令賊倭, 固是其罪, 死亦無憾。’ 因言曰: ‘平行長一時出來, 沈安頓吾稱名倭將, 專掌撤兵之事, 巡視各陣後, 林郞浦、豆毛浦、釜山、東萊、仇法谷、金海、德橋、安骨浦、巨濟、塲門浦, 則今明間爲先入送。 其餘六陣, 竹島陣仍存。 行長則移陣釜山, 取便水路, 迎接天使。 義智, 則昨日, 城子盡破, 從當燒燼軍幕, 移陣東萊。 加德陣, 則移于行長舊陣。 淸正則以伏兵將, 梁山
              仇法谷移(鎭)
                〔陣〕
              , 待天使, 盡數渡海云。 關白與行長言內, 凡干處置事, 一依沈遊擊及天使指揮, 若無擅定之事云云。 被擄人, 時在各陣者, 則當於入歸時, 一一留置; 已入日本者, 則天使還來時, 亦必刷出。’ 又言曰: ‘行長意欲獨留, 迎接天使, 則關白曰: 「汝豈不念平壤之事乎? 繼援之兵, 不可不置。 汝可詳審事勢, 俾無後悔」’ 云云。 大槪觀其辭意, 則頗有疑懼之狀, 以少無如此之理, 開諭入送。 同日, 金海附賊奴淡連、末叱卜、奴順文、鄭萬、奴春福、方檢七等, 出來言內, 金海、德橋、安骨浦、豆毛浦等處, 賊將撤兵次, 方治行具, 整齊舟(揖)
                〔楫〕
              , 近日入歸云云。 如此不信之徒, 反覆之言, 雖不足取信, 所聞所見, 不可不達, 具由馳啓。"上下備邊司。 備邊司回啓曰: "賊之去留, 情僞叵測, 邊將等不可恃此, 而少緩防備。 整頓兵馬, 日新待變事, 右道監司處, 行會何如?" 上從之。
地名: 固城 (慶尚道, 縣（令）)
年: 1725.0

○庚寅/以睦時龍拿來後, 當設鞫, 命發遣禁府都事拿來。 時龍, 以虎龍緣坐, 爲奴固城縣故也。
地名: 固城 (慶尚道, 縣（令）)
年: 1754.0

○甲戌/嶺南釐正使閔百祥復命, 上召見之。 百祥條陳弊瘼, 至藿田條, 奏曰: "均廳有藿田稅, 近來守令預納藿錢於均廳, 使民刈藿以利己, 民不堪其弊, 皆願增價納均廳而革此弊矣。" 上曰: "藿亦有稅乎? 其情可矜, 況可增價乎? 其在損上益下之政, 可仍其舊。" 均堂洪鳳漢頗持之。 百祥曰: "雖以固城一邑言之, 均廳之稅不過九十兩, 而守令買藿之利, 多至二百兩。" 上曰: "勿復增價可也。" 百祥又言寺奴婢之弊, 命備局稟處。 吏曹判書申晩, 以北道甲山、富寧爲文武交差之窠, 而武臣淹滯, 請勿拘格例, 差送武臣, 上許之。 又敎曰: "嶺南旣釐正, 湖南、湖西當及時差遣, 卿等試薦之。" 鳳漢曰: "李成中可送湖南, 李益輔可送湖西。" 上許之。 先以李成中爲湖南釐正使。
地名: 固城 (慶尚道, 縣（令）)
年: 1755.0

○左議政金尙魯啓: "固城縣爲奴罪人允興, 卽一鏡之子也, 不可使之容息於陸地, 請移配濟州牧。" 從之。
地名: 固城 (慶尚道, 縣（令）)
年: 1785.0

○丙申/持平李羽晋啓言: "昨秋凶逆, 卽開闢以後所未有之變。 而今春劇賊, 又出於一室之內。 此賊之近族, 孰不欲沫血誅討乎? 金斗默之名, 尙在於旌招, 前後迭發之論, 迄未允從, 同朝之憤, 士林之恥, 不勝抑鬱。 斗默之於恭賊, 卽同堂之親, 何可以劇逆之堂從, 置於儒者之選? 請亟施刊改之典。 龍、輝之逆, 有浮於适、雲, 而置其妻屬於固城, 輕重乖當。 請當該有司之臣, 施以譴責之典, 龍賊妻爲婢於絶島。" 批曰: "金斗默事, 非特爲其職, 亦恐有關後弊, 亟停勿煩。 龍、輝妻, 移配絶島。
地名: 固城 (慶尚道, 縣（令）)
年: 1802.0

○備局言: "壯勇營撤罷後, 錢、穀、木、布、屯土、軍器、公廨, 區處移屬, 軍兵接濟、戶曹ㆍ內司各衙門奴貢給代措處之方, 各具別單以入。"
                【錢、穀、木、布區處別單, 各項米合二萬三百六十三石, 屬之惠廳, 各項米合六千八百二十三石, 屬之戶曹。 各項太合二千一百六十六石, 屬之惠廳, 各項太合二千六百九十二石, 屬之戶曹。 各項木合二百十五同, 屬之惠廳, 各項木合二百四十同, 屬之戶曹, 各項木合四同, 屬之兵曹, 各項木合二十四同, 屬之訓局。 各項木合二十二同, 屬之禁營, 木八同, 屬之御營, 木二十同, 屬之嶺南。 各項布合二十四同, 屬之戶曹, 各項布合十五同, 屬之兵曹。 各項錢合四千六百兩, 屬之惠廳, 各項錢合二千一百五十五兩, 屬之戶曹, 各項錢合四百五十三兩, 屬之禁營, 各項錢合三百十三兩, 屬之御營, 錢四十四兩, 屬之軍器寺, 各項錢合二千八百八十八兩, 屬之兵曹, 各項錢合一千八百兩, 屬之京畿, 各項錢合一萬四千六百七兩, 屬之海西, 各項錢合六萬五千九百三十八兩, 屬之關西, 各項錢合一萬六千二百十三兩, 屬之湖南, 各項錢合七千六百七十兩, 屬之嶺南, 各項錢合九千六百七十九兩, 屬之湖西, 錢三千兩, 屬之關東, 錢一千兩, 屬之關北, 錢九千兩, 屬之廣州。 別庫所管及餉色還穀仍分, 取耗秩, 各項租合六萬三千六百十五石, 小米一百十一石, 屬之京畿。 各項小米合一萬四千石, 屬之關西, 小米九百石, 屬之海西, 大、小米合一千一百九十四石, 屬之湖西, 各項米合二百八十六石, 屬之湖南, 米四千石, 屬之嶺南, 各項米合三千五百石, 屬之關東。 拜峯米二千七百石、租二千石, 鷺梁還米一千二十石, 古城還米一千石、租三千二百二十八石, 屬之各該鎭。 屯土區處秩, 扶安屯、古阜屯、固城屯、金海屯、昌原屯、橫城屯、洪州屯屬之廣州, 於支屯屬之御營, 振威屯、陰竹屯、漣川屯、始興屯屬之均廳。 鳳山屯、黃州屯、甕津屯、安州屯、傳川屯、長興屯、定州屯、振威屯、高陽屯、金浦屯、砥平屯、楊根屯、加平屯、箭串菜田稅、興德洞圃田稅、桃渚洞圃田稅、鷰谷寺白紙, 屬之內司。 水原屯、安山屯、始興屯、龍仁屯, 屬之水原府。 長淵屯、廣州屯、嘉山屯、古城屯、永柔屯、公州屯、伊川屯、龍岡屯、陰竹屯、坡州屯屬之均廳。 果川屯屬之鷺梁鎭, 拜峯屯屬之該牧官。 外別庫所管柳川、平山、信川屯稅, 長水寺稅修城庫所管大有屯, 賭地租, 莞千庫所管火巢內稅, 連山屯稅, 平薪屯稅穀, 牙兵收布七百同, 以上本是五營所管, 仍屬之水原府。】
地名: 義城 (慶尚道, 縣（令）)
年: 1470.0

○先是, 義城正兵申戒澄來告曰: "同縣人池允玄, 謂臣妹夫李莫松曰: ‘申戒澄非正兵, 乃本官奴也。 今雖恃勢, 主上年幼, 何以治國? 此人將無所恃矣。’ 臣聞此敢告。" 命承政院鞫問, 語頗不實。 敎戒澄曰: "汝專以讎嫌誣告, 當加大罪。 然以汝愚惑, 姑置之。 後勿如是。"
地名: 義城 (慶尚道, 縣（令）)
年: 1506.0

○戊午/傳曰: "義城縣令李長吉, 其除軍資監副正。" 長吉陰邪謟侫, 以昌寧大君寓鄭眉壽家, 趨走門庭, 無異僕隷, 與其奴石季孫, 結爲兄弟, 分飮一杓, 或相舐頰, 恬不爲恥。 後見田非勢重, 移附之, 多賂金帛田民, 徑超爲副正。
地名: 義城 (慶尚道, 縣（令）)
年: 1510.0

○臺諫合司啓曰: "臣等聞李長吉敍用, 不勝駭愕。 長吉攀附, 國人孰不知之? 反正後, 只被永不敍用之罪, 不被重典, 已爲大幸。 若小有知識, 豈忍出發明之計乎? 托以免禍, 陰有納賂求官之計, 自知傾財破産, 不足以充其用, 求爲義城縣令, 以逞其計。 義城, 慶尙道富饒之地。 到官, 日事割剝, 不遺錙銖, 至今人民, 怨入骨髓, 有聞長吉名, 則交口咄罵曰: ‘老賊尙在否?’ 以此可知貪暴無厭之狀。" 上曰: ‘長吉有才幹可用。’ 自古小人, 未有無才者。 頃日獻議大臣, 亦有與於當初永不敍用之議者, 今乃啓曰: ‘似無暇於求官。’ 是亦不當。 若以謂長吉賂乞免禍, 則豈以縣令, 超授副正乎? 其在義城, 盡取官儲, 賂諸綠水,
                【廢主寵姬名】
              此長吉之才幹, 用之於不善也。 且多斂民間布物, 廣買奴婢, 以爲己物。 任崇載爲採紅駿使時, 以長吉爲腹心, 長吉乘勢驕人, 凌辱同道守令, 或自稱昌寧大君
              
                【廢主之子】
              養父, 或稱綠水交親, 抑買商賈所持緜紬, 用以行賂。 又多買針, 散之民間, 貿換紅花紫草, 日以媚悅綠水爲事。 若據法定罪, 豈止廢錮? 金銀之言, 不可取信, 請收還敍之命。" 又啓尹商老事。 上曰: "長吉事, 反正後, 事多草創, 未能詳辨。 今見其妻上言, 聞金銀之言, 則此必懼禍, (異)
                〔冀〕
              以賂免, 非其本情也。 不允。 尹商老事, 亦不允。"
地名: 義城 (慶尚道, 縣（令）)
年: 1514.0

○戊戌/御朝講。 持平延九齡曰: "今進講《禮記》所云: ‘不夭殀, 不覆巢。’ 聖人愛物之心, 豈偶然乎? 黃海道進上兒鹿之弊, 臣前已啓之, 而該司防啓。 民之怨苦莫甚, 臣所目擊, 故敢復啓。" 同知事南袞曰: "臣亦嘗見, 農務方劇之時, 如雉卵及兒鹿, 奔走求捕, 守令亦甚濫徵, 於聖上生物之仁, 豈非大欠? 此非惟正之供, 固宜裁減也。" 上曰: "此非止進上, 爲薦新, 故未能卽廢。 更議爲之, 可也。" 特進官姜澂曰: "臣前爲全州府尹時, 見進上小銀口魚, 甚爲稀貴, 或値雨水, 則全未得捉, 其弊亦甚不少。 此亦下問該司, 而裁減可也。" 領事宋軼曰: "如此之事, 不須議之。 若知有弊, 則雖薦新之物, 亦當裁減。 大抵近來百物彫殘, 守令亦甚濫徵, 民之怨苦, 何可勝言?" 侍讀官金安老曰: "聞慶尙道
              安東, 風俗至惡, 奴殺其主者頗多。 其傍近如義城等處, 無賴者多聚, 爲刺客之事, 人皆畏其報復, 雖守令, 亦未能剪除, 國家宜別立禁制之條。" 上曰: "此事至爲駭愕。 其搜捕事, 該司當措置矣。" 南袞曰: "國家蓄積虛竭, 豐儲倉虧欠之穀, 至於三萬餘石, 他各司亦皆如是。 國家若有不時之費, 何能支用乎? 雖曰年穀不登之所致, 亦或以逐末者, 多奢侈濫用而然。 救弊之要, 在乎節用、愛人, 使民以時, 以紓生財之本而已。" 上曰: "虛竭之弊, 果如所啓。 須上下體念, 節用、愛民, 敦本抑末, 可也。" 安老曰: "尊經閣在孔子廟庭, 而盡焚無餘, 至爲驚動。 雖已遣官致祭, 而不可以此, 塞警懼之實也。 當親擧盛禮, 慰安先聖, 以示崇尙禮義, 振起斯文之意。"
地名: 義城 (慶尚道, 縣（令）)
年: 1518.0

○丁未/受常參, 聽朝啓。 高陽居私奴莫同, 潛奸隣居成山妻者今同, 謀殺害本夫罪, 斬不待時; 義城居私奴金伊同、撿同、勿金等, 叱辱其主金連孫罪, 三覆。 上曰: "皆依律。"
地名: 義城 (慶尚道, 縣（令）)
年: 1543.0

○壬辰/領議政尹殷輔啓曰: "伏聞上敎, 不勝感激。 雖欲黽勉從仕, 臣非他病, 耳患重聽。 其時與同僚言語之際, 雖當面諄諄, 有時不得詳聞, 相距稍遠, 凡所論議, 專不能記。 且老人之眼, 例必多淚。 寒候則已矣, 如此春和之時, 凝流不止, 或行或臥, 頓不開睫, 長自掩閉。 凡人必須耳目之用, 以得處事應物, 而今臣至此, 反覆計之, 不可冒處重地, 故敢此累啓。" 左議政洪彦弼、右議政尹仁鏡啓曰: "近有大臣不爲國事之論久矣。 非必獨指首相, 如臣等, 以後進, 專不識事, 而久冒重地故云爾。 須遞臣等之職, 可矣。" 答曰: "大臣有不治國事之論, 非近出於一二年, 自古恒然, 故予亦言之於前矣。 此乃欲其益自懋德之美意, 不可以此而辭避, 勿辭。" 彦弼等啓曰: "近來朝著, 專無老成人, 唯領相尹殷輔, 成宗朝出身, 堂下官時, 八道敬差官, 皆已踐歷, 以至于今, 凡朝章法令, 無不諳鍊。 雖步趨, 亦不差跌, 頓無精力衰耗之氣。 邇來事與古異, 凡御前所啓, 例必低微, 須令語音分明事, 雖已有敎, 亦不能遵行, 傍近所陳, 皆難領略。 此固非重聽而不得聞也。 臣等皆於卽位後發迹, 凡諸故事, 無所解識, 多質于殷輔, 然後行之。 今此辭避, 臣等勸令勿啓而不聽。 若或遞之, 則臣等當先此人。 老成之臣, 不可遞也。" 答殷輔曰: "朝廷當以耆舊老成爲相。 以往事觀之, 年少之人爲相, 失事多矣。 況左右相皆啓云: ‘諳鍊老宿, 莫如卿也。’ 以僚意見之, 亦不可固辭, 勿辭。" 答彦弼、仁鏡曰: "領相雖辭, 何可遞乎? 卿等亦宜勿辭。" 仍傳曰: "近者子殺其父母。 人倫大變, 相繼而出。 陽城人一家之內, 子殺其父, 妻殺其夫, 奴殺其主, 三綱之變, 一時俱發。 以推鞫此事, 一時三處
                【通津、義城、陽城。】
              遣敬差官, 古今所未聞也。 孰不駭愕乎? 此予不能敎化之所致, 不暇以責下矣。 然承流宣化者, 莫如監司、守令之最功也。 常時不以孝悌之道, 敦勉勸諭, 而徒以簿書期會爲急, 故窮村頑愚之民, 不知孝悌之道, 兇逆相踵, 而出入亦不以爲怪, 見之如尋常。 予意欲別有示其道監司與本邑守令, 責以不能承流宣化罷之, 則後爲監司、守令者, 務爲宣化, 而愚民亦知朝廷之意也。 然事已久遠, 不可追論。 近來如京畿、慶尙、江原等道監司、守令, 推罷何如? 此乃重事, 且恐騷擾, 故議之。" 殷輔等議啓曰: "近來罪犯綱常者, 繼踵而出, 一時遣官推鞫, 至於三處。 此古今罕有, 誠如上敎。 所在監司、守令, 宜示非常之罰, 以爲後來不能宣化者之戒, 但京師爲敎化之源, 而都城之內, 尙有汚衊聖化之事。 豈非大惡之人, 頑不率敎而然乎? 導人以化深, 感人以言淺。 然古有以切治之言, 貽示下民, 民之知感者, 亦有之。 若以聖上憂慮懇惻之意, 爲傳旨, 下諭諸道監司, 轉諭守令, 咸務承流敎導之事, 期於見效後, 若有如此等變, 任承宣之職者, 論罰事幷及之, 則其於道齊之方, 庶幾小助。" 傳曰: "知道。"
地名: 義城 (慶尚道, 縣（令）)
年: 1544.0

○以慶尙道觀察使
                【李彦迪】
              辭狀
                【"義城縣令南虬年牒呈內: ‘喪人金應海議送內奴婢決訟時, 其隻李軒言: 「其逃婢許接人尹巚, 交親觀察使, 請辭偏聽, 縣令亦承順監司志意, 不公分揀, 訟庭揚惡, 聽理未(安)
                    〔妥〕
                  」’ 云。 臣百計思量, 所謂尹巚稱名人, 素不相識, 而搆成無理之言, 公然誣毁。 不徒此也。 道內人心頑悍, 訟官、觀察使所爲, 不愜於心, 則肆爲詆誣, 有關風俗, 故李軒囚禁推考, 刑問三次, 第十八日病死。 李軒子阜亦欲誣陷訟官, 多般詆毁, 觀察使聽尹巚請囑, 刑推其父事, 呈司憲府移關, 在職未安。 加以臣本多疾病, 受此重寄, 黽勉供職, 上氣與疝證兼發, 雖累日調理, 不得差復, 多滯職務, 請遞臣職事。"】
              下于政院曰: "觀此辭狀, 若歸咎於監司及守令, 則監司當先啓聞避嫌, 而自上命勿避。 然後可得爲其公事, 而李軒歸咎義城縣令, 而使其邑推之, 又令刑訊三次, 監司已爲不當。 南虬年乃自己歸咎之事, 刑問至於三次, 人命得不傷乎? 大抵方面重任, 不可以訟者歸咎遞之, 故使之在任調理可也。 自上所見如此, 故言之, 只承旨知悉而已。"

○憲府啓曰: "厚陵丁字閣, 全數火燒, 事甚駭愕, 奉審安神, 不可少緩。 大抵事有輕重, 弊有大小。 先王陵寢, 擧爲灰燼, 此雖人火, 實是天災。 凡在臣子所當遑遑奔走, 而今以驛馬小弊, 不卽奉審, 玩災廢禮, 有乖奉先之義。 迎曙
              
                【驛名。】
              一路, 雖當赴京之行, 畿內他察訪分掌之路亦多, 請勿計小弊, 刻日發遣奉審。 慶尙道觀察使李彦迪、義城縣令南虬年, 以訟者李軒歸咎, 乘其私怒, 彦迪則一二次刑訊事, 遽卽回送, 南虬年則任然刑推, 自己歸咎之事, 不但不避, 至於三次刑訊, 以致杖下殞命, 至爲非矣。 請竝罷職。" 答曰: "厚陵, 卽當奉審安神, 而至於稽緩, 果爲不當, 如啓可也。 李彦迪、南虬年事, 啓意至當, 竝如啓。" 仍傳于政院曰: "倭奴謝絶與否, 非汲汲之事, 待大臣等奉審後, 議之可也。"
地名: 義城 (慶尚道, 縣（令）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。

○乙卯/巳時, 上御便殿, 謂大臣等曰: "卿等各言所懷。" 沈忠謙對曰: "近觀國勢, 漸就危迫, 如久病彌留, 元氣萎弱。 若不投以瞑眩之藥, 日漸焦槁, 終至於不可救矣。 大臣旣已下去, 急以此意, 通于經略, 合勢進擊, 決一死戰可也。 兩湖物力, 一戰則猶或可支, 若持久, 則勢難支吾矣。" 上曰: "中原, 旣已講和, 總兵豈肯擊之? 必須上達于朝廷, 而又使經略、提督回, 心然後可擊。" 柳成龍曰: "前聞總兵之言, 似有進擊之意, 且見石尙書通經略書, 有便宜從事之語。 此意下書于左相, 與總兵秘密議定, 相議進戰爲當。" 同知中樞府事朴晋曰: "淸河縣監鄭應聖, 與興海郡守崔輔臣, 終始堅守, 故民皆耕穫, 至今保存。 其功不小, 而未知賞職幾何? 延日縣監洪昌世, 與李守一, 軍功相等, 而守一已陞堂上, 昌世則尙未蒙賞, 似爲冤悶。 梁山郡守邊夢龍, 親自突擊, 手斬七級, 分遣軍官, 龍堂賊船, 盡爲焚蕩, 而功不如夢龍者, 反居其上, 似有冤悶之意。" 上曰: "功高而賞小, 或未蒙賞者, 卿一一言之。" 晋對曰: "慶州
              崔文炳, 把截慈仁縣, 守護國穀, 自四月至八月, 拒守不退。 靑松府使鄭愼, 與韓仁溥, 竭力守城, 多助軍糧。 義城縣令李汝溫, 亦能接濟軍糧, 其功可嘉。" 上曰: "權應銖, 卿之部下人, 其人能將乎?" 晋曰: "處事顚倒, 不愛軍卒。" 成龍曰: "過爲誅殺, 故人心不附, 然不能掩永川之功矣。 鄭大任, 誠心討賊, 其功與應銖無異。" 上曰: "鄭大任, 何如人?" 成龍曰: "臣見其人, 可堪爲將。 自言我不解文, 不可爲牧民之官, 若定將下送, 令自當一隊, 則可以討賊云, 其志可尙。 且永川之功, 歸美於應銖, 而渠則口不言功。" 上曰: "何官?" 對曰: "醴泉郡守也。" 上曰: "依願爲當。" 晋曰: "鄭起龍, 接戰時, 下馬斬賊, 旋卽上馬, 此事甚難。 趙儆幾爲賊所殺, 賴起龍得免。" 上曰: "古者, 或拔用於行伍之中。 如起龍者, 不當置於判官。" 成龍曰: "起龍, 年少有才略。 且長於牧民, 接待天將, 極盡其誠, 至親自刈草。 尙州人皆曰: ‘判官可陞牧使, 而判官不必出也。’ 如此之人, 今所罕見。" 晋曰: "以常人言之, 蔚山白丁張五石、私奴金善進等, 皆力戰有功。" 上曰: "如此之人, 必須除職, 可以聳動。" 晋曰: "慶州
              李克福、定虜衛崔奉天、興海
              李敦、朴應聖等, 當變初, 道無將主, 親自領軍, 力戰有功, 而皆爲賊所害。" (生)
                〔上〕
              命注書, 詳書姓名。 忠謙曰: "我國法令, 旋立旋廢, 雖似未安, 如庶人着帽事, 人情皆以爲非便。 聖意雖欲一依華制, 或有假稱唐兵, 中路作賊之弊。 義州則服色混淆, 不無奸細之事矣。" 上曰: "予意庶人着小帽; 禁軍着氈笠, 則赴戰似爲簡便, 而書吏, 則《大典》各有所着之物, 人人皆挾竹機, 逢雨輒着可也。 唐將見之, 每爲嘲笑, 改之何妨?" 啓訖, 以次退。
地名: 義城 (慶尚道, 縣（令）)
年: 1594.0

○備邊司啓曰: "賊倭投降者, 分處慶尙內地, 一邑或七八人, 或十五六人, 自嶺下豐基、榮川、安東、義城等處, 無不有之。 傳聞郡邑, 待之甚厚, 日餉三時, 而倭奴喜怒風生, 誅求不厭, 少不協意, 輒以刀劍相加, 或自中相殺云。 此屬誠心投降與否, 旣不可測, 脫有賊變, 不無內外相應之憂。 今急須稍稍移置于咸鏡、江原或忠淸、黃海沿邊郡邑、島嶼之中, 而分給耕土料食, 姑使安頓, 而防其出入, 使無意外之變, 此意密諭於都元帥。" 上從之。
地名: 義城 (慶尚道, 縣（令）)
年: 1598.0

○癸巳/經理都監郞廳, 以右議政意, 啓曰: "昨日臣因鄭起龍所送晋州人
              姜雄一說稱, 措辭爲稟帖, 今日早門呈納, 則經理招臣謂曰: ‘豈以我招來朱元禮, 而疑我有他計, 欲決速爲一擧耶? 我則斷無此意思。 但必過江去, 方得殺他, 過江而天下雨, 則怎麿處?’ 仍出哨探唐官等(盡)
                〔畫〕
              出晋、泗道路及賊營形勢曰: ‘永城距星州, 二百十餘里, 輕兵進入, 如有遭雨斷路之患, 極可虞也。 今中路, 大將還下來。 無將而欲有所爲, 亦難矣。’ 仍笑曰: ‘國王理政好了。 不謹査船, 戶部卽拿監云, 如是振作責礪甚好。 但無用之人, 監之而已, 不爲愼擇, 則職事不得辦。 我前日說此時用人爲急。 國王須着吏曹, 選用人才, 各部官有不幹事的, 先處吏曹, 事可了矣。 君德貴在剛明, 申飭銓選, 如古之善將, 然後各官得人, 而庶事理矣。 星州近處有閑住官等, 多納義糧補餉。 此人等速査論賞。 醴泉人至具書, 請留天兵, 義城人民, 又將酒肉扇把各樣, 東西來接天兵。 於此可見人心如一家, 可以幹得事矣。’ 臣辭出, 招朱元禮、李大諫, 來問倭情, 令旗皷, 送監于牢獄。 又招臣謂曰: ‘卽監朱元禮如何?’ 臣答稱: ‘天下大計, 都在老爺, 細商量。 小的只仰勝算。 但朱元禮則不可放他回去。’ 經理說道: ‘朱元禮來此, 外間必不知作何處置。 我今監了, 一以鎭定人心, 一以査問倭中實情。 倭若眞實退去, 則我帶倭前進, 若瞞我而不以賊實情告之, 則當送天朝砍頭。 要時羅我亦欲拿來, 如何?’ 臣說道: ‘也不好。 拿來于此, 也不好, 放回。 小的妄(科)
                〔料〕
              , 令在彼將官拘留, 而察其情形, 恐不妨。’ 經理說道: ‘要時羅, 乃對馬島人, 元是爾國被擄人乎?’ 臣答稱: ‘對馬島, 古時爲慶尙道所屬地方, 爲倭所占, 年代已久。 要時羅乃對馬島生的倭子, 不是被擄人。 但通我國言語, 爲人極狡詐。 前日中間肆行謊說欺瞞者, 皆是這奴所爲矣。’ 經理說道: ‘欲留之於彼, 則只恐不堅牢。’ 臣答稱: ‘天下安危大機, 都在老爺身上。 不但說我國存亡而已, 望老爺商量’ 云。 敢啓。" 傳曰: "知道。"
地名: 義城 (慶尚道, 縣（令）)
年: 1603.0

○丁未/憲府啓曰: "山陰縣監金應成, 前爲玄風縣監時, 本縣雖有祖上墳墓, 乃族屬所居之地, 非奴婢田畓, 有法當避之例, 而敢以己私, 冒法呈狀, 已爲不可。 何可任其所願, 而授他邑乎? 請金應成, 仍前授發送, 相換公事, 勿爲擧行, 以杜後日冒法循情之弊。 泰安郡守朴忠後, 以亂後出身, 武才生疎, 且不解文字, 其於禦敵治民, 固難堪任。 請 命遞差。
                【忠後, 乃文廟朝忠臣朴彭年之後也。 世祖盡誅六臣之後, 而彭年之孫斐, 以遺腹得免。 及生, 賴其時哲, 詭稱生女, 名之以斐。 及點罪人, 輒以女奴代之, 以是獨脫, 得不絶祀。 忠後, 乃其曾孫也。 六臣中, 唯彭年有後云。】
              答曰: "依啓。 義城君推考。"
地名: 義城 (慶尚道, 縣（令）)
年: 1615.0

○福只者, 本屠牛者也。 兒時父母皆死, 乞食於京城中, 主於新門內朴龍家, 以屠牛爲業。 嘗持朴龍馬而出, 托以病斃, 空手而還。 朴龍叱之, 遂逃去, 中路誘得童女春伊、童男日上者, 南走東萊, 主於倭館外張應天家。 應天問之曰: "汝是何處人?" 答曰: "黃澗
              永同之人也。" 且曰: "吾欲買倭劍, 直幾何?" 應天曰: "買劍欲何爲也?" 
                (福伊)
                
                  [福只]
                
              曰: "不得買劍, 則欲買鳥銃耳。" 應天曰: "汝雖欲買之, 奈無價何?" 福只曰: "欲賣此女兒買之。 有餘則欲買衣笠耳。" 又曰: "倭之狀何如?" 曰: "不見倭狀, 宜見僧形。" 福只默然。 應天怪其所爲, 往告于釜山僉使。 僉使使手下軍, 偕東萊捕盜軍, 縛送福只于東萊。 府使朴慶業嚴刑推問, 則初稱尹明吉, 又問則稱朴應天, 又稱朴春男, 末乃稱朴致毅。 慶業大喜, 直啓以聞, 械送辭連者, 一路騷然。 (蓋朴致毅者, 逃於徐、沈獄事者也。) 當時購捕致毅甚急, 得之者當直授工曹判書, 故慶業張皇其事, 必欲成眞。 而拿問福只, 則歷陳父母根脚, 渴口稱冤。 使朴致毅妻兄弟任兗、任章及所識者漢守、愛守、朴應犀等見之, 則皆以爲非也。 問於朴龍則亦曰: "此前日屠牛者福只也。" 福只之非致毅明甚, 而猶刑訊而囚之, 推官請配珍島而不從。 以此, 連累者各有其供。 朴龍供: "福只年可十五歲時, 乞食於隣里, 問其根脚, 則‘兒童時父母皆死, 自開城府近處移來。’ 云, 仍爲率居使喚, 以屠牛爲業。 因事欲杖, 則潛爲逃去, 不知去處久矣。" 張應天供: "今正月初七日, 有一人率童男、童女來到吾家, 欲賣女兒, 換貿倭劍、鳥銃, 且問倭狀, 多發荒唐之言。 進告于釜山僉使, 僉使卽給手下使喚軍一名, 偕東萊捕盜軍, 送于東萊。 府使招我坐於眼前曰: ‘彼漢自稱朴致毅, 以此報于朝廷, 則必拿問汝矣, 汝姑拘留於此。’ 遂就獄中, 仍爲上來。" 童女春伊供: "本以龍山隅居人之婢子, 使喚甚苦, 與尹哥稱名人, 逃往東萊, 止接于張應天家。 應天言于率領將, 卽結縛尹哥, 直送于東萊, 翌日又捉我去東萊。 府使曰: ‘彼漢何如人?’ 答曰: ‘光州居生人。’ 云矣。 府使以爲: ‘諱不直招, 打我足掌’, 則尹哥云: ‘迷愚女兒, 不須杖問。 吾是朴致毅’, 遂解放我。 童男則中路相逢追來, 問其所從來, 則自稱義城地人。 張應天妻使之刈柴而所刈之柴甚少, 杖其背, 遂逃走矣。" 童男日上供: "本以星州人, 移居義城。 因事往還龍潭, 到善山
              開寧地, 路中見一男人, 率女兒休息。 謂我曰: ‘我家在蔚山甚好。 汝若從我, 則當以好衣、好食待汝, 且給馬匠匹。’ 云, 遂從其人, 往釜山。 主人使之刈柴, 三日欲還, 則主人妻奪衣, 率去之人亦爲毆我。 遂逃還義城, 留三四日, 本官囚我, 因爲上來。" 日上之母業君及其舅念可, 皆拿問取招, 而了不知此事矣
              云。 (雖有希功件倖賞之心, 何忍做此無形之事, 使一路騷然而無辜者繫獄乎? 慶業之罪, 固不可勝誅矣。)
地名: 義城 (慶尚道, 縣（令）)
年: 1666.0

○丁亥/大司憲趙復陽、掌令孟冑瑞等啓: "臣等得見義城縣令蔡翊俊枚報監司文狀。 則道內儒生百餘人, 稱以疏會, 擁遮官門前路, 禁斷官人之出入。 捉致縣吏, 數罪邑倅, 以吹角坐衙, 謂非待士之道, 凡所進排, 亦欠優接之意, 大肆威怒, 鞭扑狼藉, 床排二百, 勒令措辦, 各樣物種, 公然分定, 有若公家徵捧者然。 至於鄕校奴婢各一名, 擅許免賤, 收捧綿布, 用於酒食之資。 群聚作亂, 蔑法貽害之罪, 不可置之。 首倡作挐者, 請令本道嚴査, 啓聞科罪。 監司金徽見其所報, 備知其狀, 而諉以已遞, 終始掩置, 大失按道之體。 請推考。" 從之。 翊俊, 時烈之黨也, 乘時用意, 搆捏疏儒, 靡所不至。 以其文報, 投示復陽輩, 使爲此論, 可勝痛哉。

○掌令孟冑瑞等啓曰: "臣等得見義城縣令蔡翊俊枚報監司文狀。 則道內儒生百餘人, 稱以疏會, 擁遮官門前路, 禁斷吏民之出入。 捉致縣吏, 數罪邑倅, 謂吹角坐衙, 非待士之道, 凡所進排, 亦欠優待之意, 大肆威怒, 鞭扑狼藉, 小童三十, 責立使喚, 床排二百, 勒令措辦, 各樣物種, 公然分定於各面者, 布二百五十四匹、酒三千一百七十二鐥, 雉鷄魚果等物稱是, 至於鄕校奴婢, 擅令免賤。 收捧綿布, 用於酒食之資。 其群聚作亂, 蔑法貽害之罪, 不可置之。 首倡者, 請令本道査聞科罪。 監司金徽, 見翊俊所報, 而諉以已遞, 終始掩置, 大失按道之體。 請考推。" 上從之。

○左議政洪命夏、吏曹判書金壽恒等請對, 上御熙政堂引見。 命夏曰: "行幸只間數日, 而領相以議禮時首相, 不敢行公。 聞欲待嶺疏 批下, 陳情而出矣。" 上曰: "疏批纔下矣。" 命夏曰: "當初服制非儒臣獨定, 與大臣相議, 終以國制斷定矣。 許穆之疏一出而繼有善道之疏。 及至今日, 又有此疏而至請告廟, 其意欲陷宋時烈於極罪。 豈不匈慘乎? 以庶子爲妾子之說, 穆始發之, 而妾子故三字, 乃以己意添入, 此甚無據矣。 今日聖批, 不知果如何, 而若不痛辨, 則其害可勝言哉? 昔我明廟之喪, 論恭懿殿服制, 先正臣李滉, 初以爲: ‘嫂叔當無服。’ 奇大升曰: ‘雖是嫂叔, 旣有繼統之義, 何可不服三年乎?’ 李滉以大升言爲是, 而猶曰: ‘豈有不止於朞年之理乎?’ 蓋古禮長子外, 其餘繼統之君, 則皆不爲三年, 而我朝時王之制, 則雖長子, 亦止於朞年, 故李滉之言如此矣。" 上曰: "昭顯之喪, 仁祖亦不爲三年矣。" 承旨金萬基曰: "時王之制, 乃是《大明禮》。 國朝行之已久, 渠等何敢任意詆毁, 而至以爲出於武后云? 尤可痛駭矣。" 命夏曰: "尹鑴以爲: ‘當服斬衰三年。’ 宋時烈謂: ‘斬衰, 乃臣服。 君之服子豈有臣母之義?’ 云, 則鑴猶欲必勝其說, 以長書往復爭辨, 今嶺儒之疏, 大抵掇拾鑴說矣。" 上曰: "觀其疏辭, 則乃曰: ‘臣等此疏, 不知者, 必以爲欲攻宋時烈。’ 云, 其情狀可痛矣。" 壽恒曰: "設令此事果有可論者, 服制議定, 已過八年, 到今投疏, 敢作此擧。 其揣摩經營, 決非一朝一夕之事, 原其情狀, 殊甚可惡。 若不明辨痛斥, 則前頭必有繼起者矣。" 上曰: "此後若有繼起紛紜之事, 則朝家豈可以儒生待之乎?" 萬基曰: "渠等之疏, 列書千餘人。 故殿下待以儒生, 至下批答。 渠等若只爲論禮, 則雖置之, 可也, 而觀其主意, 則非爲論禮而發也。 至於義城縣聚會作亂之事, 豈士子所爲乎?" 上曰: "此乃其徒耶?" 萬基曰: "是也。 臣得見義城縣令報狀矣。大凡儒生之參疏與否, 唯當一從各人意見, 何可公然分定於列邑, 脅制强迫, 使之來參乎? 及至終不來參, 則或合郡停擧, 或至於黜鄕, 故其中雖有非其本心者, 不敢不從, 士習之惡, 至此極矣。 最可痛者, 鄕校奴婢爲儒生者, 乃敢擅自受價, 許其免賤, 若推此心, 何所不至? 今日疏擧, 亦無足怪也。 臣等雖不識禮, 見其所上冊子及疏辭, 則攻破不難。 而捧入之際, 勢未及逐條論辨, 故姑先以情狀之可駭啓達矣。 今見聖批, 則有士習不美, 誠可駭矣之敎, 渠輩之情狀, 固已洞燭無遺。 而大聖人辭氣, 從容不迫, 眞所謂不怒而威於鈇銊者也。 但此輩頑悖, 恐不能服膺聖訓, 有所懲艾矣。" 命夏曰: "承旨之言是矣。 第義城事, 是其枝葉也。 其必欲告廟者, 欲以宋時烈爲告廟罪人也, 其心所在, 誠不可測矣。 祖宗朝己卯、乙巳之禍, 其端甚微, 而終成大禍, 今若不痛治, 則日後之禍, 當如何哉?" 上曰: "予非不知痛治, 而恐致紛紜, 只斥其心迹之不美而已。" 壽恒曰: "嶺南一道, 儒賢輩出, 素稱鄒、魯之鄕, 而近來風習大變。 曾在先朝, 館學儒生, 有李珥、成渾從祀之請, 嶺南醜正之徒, 僞造御批, 傳布道內, 以爲煽動之計, 厥後事覺, 先王命以一罪論斷。 此輩假托儒名, 僞造御批, 則此何所不至? 誠不可以待士之道待之矣。" 上曰: "此事極爲驚駭矣。" 命夏曰: "所謂冊子, 雖未及下, 而渠等有副本傳示, 故臣亦得見。 則其所引禮經本文, 率皆截去上下, 附以己意, 而亦足以眩亂是非矣。" 上曰: "觀其疏辭, 則言雖指東而意實在西。 其心所在, 灼然可知, 豈有眩亂之理乎?" 命夏曰: "此輩托名論禮, 而實欲陷人於大罪, 豈可不痛治乎?" 上曰: "予意則不以痛辨爲急, 欲與卿等相議立法, 以杜日後之患矣。" 命夏曰: "聖敎至此, 實臣等意見之所未及也。" 壽恒曰: "元子講《孝經》已
                〔畢〕
              , 前頭當講之書, 不可不議定。" 上曰: "當講何書耶?" 壽恒曰: "宜莫如《小學》矣。 且初學莫先於多識字義, 若兼講《訓蒙字會》, 則尤好矣。"
地名: 南海 (慶尚道, 縣（令）)
年: 1418.0

○上王引見朴訔、趙末生、李明德、元肅曰: "尙仁、李灌罪重, 卽今宜死, 沈泟、朴習比之尙仁似輕。 魁首沈溫未還, 姑留對正如何? 否則無乃有愧於人心天意乎?" 訔曰: "欲對正則存尙仁, 刑三人可也, 然沈溫所犯, 事證明白, 何必對正? 留之不可。 且共謀叛者, 不分首從, 何有差等?" 於是, 義禁府啓: "獄多困苦, 請速行刑。" 命尙仁依律, 習、灌、泟皆處斬, 四人父子免絞爲奴, 赦慤、知止、達生義禁府又啓: "罪人父子, 旣免刑戮, 宜籍家産。 慤、知止、達生皆不可赦。" 從之。 乃命慤等竝命免杖配外, 慤、知止皆配前所。 會百官, 轘尙仁, 斬習、灌、泟于西郊。 上欲謁文廟, 已諏吉矣。 以尙仁等就刑停之。 配尙仁弟尙信于寧海, 尙禮于務安, 尙呂于瑞山, 尙望于丹陽, 子長生于盈德; 習子義孫于南海, 義甫于光陽; 灌子紹仁于蔚山, 兄鑰于通川, 竝沒爲官奴。 又配灌叔父元緝于平海, 元綱于長鬐, 姪末漢于巨濟, 伯長于長興; 泟兄僧道生于瓮津, 仁鳳于海珍, 澄于東萊, 姪石雋于樂安; 溫孼子長守于泗川; 成達生于三陟。 習在獄中已死矣, 尙仁升車大呼曰: "我實無罪, 不堪箠楚而死。" 後卞季良啓於上曰: "戊戌之獄, 臣爲義禁府提調, 許遲語諸提調曰: ‘當壓膝朴習。’ 諸提調曰: ‘諾。’ 於是壓之, 卽承服。 上王亦以習罪爲疑, 朴訔復請, 乃誅之。" 又曰: "許遲不久而死, 其報施之不差如此。"
地名: 南海 (慶尚道, 縣（令）)
年: 1439.0

○上謂承政院曰: "前日臨瀛大君
              璆奸內資寺婢加也之, 行多狂悖, 故削爵勒歸私第, 收奪僕從, 禁其出入。 近者以人子之情, 欲見中宮, 故許其出入, 今又不悛, 又私其女, 予甚疾之。 璆罪固不可輕赦, 加也之隱(匹)
                〔匿〕
              不見, 欲令搜捕其里, 置之於濟州, 何如? 又欲責付其父, 送于邊方, 使不得還, 如之何則可?" 右承旨趙瑞康等啓: "男女之欲, 人之常情, 雖達事理知大體者, 亦或不顧物議而沈溺之, 況臨瀛年方幼少, 非大過也, 願勿病責, 以傷父子之恩。 且搜捕其里, 則聲播于外, 置之濟州, 亦且不可, 莫若付其父, 置之邊方可也。" 上曰: "予之諸子, 璆獨淫恣, 予甚慮焉。 爾等以爲: ‘年少之人狂悖之事, 非獨璆耳, 無足責也。’, 予以爾等之言爲然。" 遂命加也之于南海縣, 仍定爲本縣婢。
地名: 南海 (慶尚道, 縣（令）)
年: 1450.0

○司憲府啓: "南海縣令金允德, 以決訟官吏, 與訟者同謀, 壓良爲賤, 且受贈與奴, 婢貪汚譎詐, 雖經赦宥, 不可不徵。 請收職牒, 終身不敍。" 從之。
地名: 南海 (慶尚道, 縣（令）)
年: 1454.0

○義禁府啓: "鄭孝全以都鎭撫, 家在時座所圍內, 而靖難之日, 不詣闕侍衛, 又翼日稱病在家。 其後伴人金有德疑其謀亂, 欲將告變, 知而不啓, 其爲黨逆明矣, 按律謀叛條, 凌遲處死。 甲士姜住明, 以軍士, 當孝全都鎭撫時, 違法私通; 及靖難後罷都鎭撫時, 亦數往來。 按《續兵典》: ‘中樞院副使以上私第, 護軍及甲士、別侍衛等軍士, 毋得進退, 犯者收告身。’ 依律論罪, 身充水軍。" 奉敎: "孝全已曾物故, 斬棺、財産籍沒; 其緣坐鄭元碩, 南海官奴永屬; 鄭孝孫、鄭孝順、鄭維碩、鄭臣碩, 珍島、巨濟、南海等邑安置; 鄭錫禮, 財産籍沒、巨濟安置; 住明, 依所啓施行。"

○義禁府啓: "鄭孝全女子石乙金ㆍ玉金、子莫金, 元錫妻萬金、妾妓紫洞仙、妾子非乃, 鄭孝順子錫祉ㆍ錫禧, 鄭孝完妾子鄭生ㆍ興生, 鄭孝康妾子白池, 竝依律文施行。" 奉敎: "石乙金、玉金、紫洞仙, 勿論; 莫金、非乃, 成丁後永屬官奴; 萬金, 永屬南海官婢; 安置錫祉、錫禧于巨濟; 鄭生、興生、白池于外方。"
地名: 南海 (慶尚道, 縣（令）)
年: 1456.0

○傳(曹)
                〔旨〕
              刑曹, 放司律院廳直定役車仲生、金得成、草之梁充軍河住持、鴻山安置安貴夫、忠淸道內廂充軍李吾乙麻、全羅右道充軍崔中、南海流裵時介、安置今古音龍、庭爐干定役林聰、鹽浦充軍方仲培、合浦庭爐干定役吾乙麻大、薺浦充軍崔禿衆、平海充軍林自知、安州庭爐干定役智孝根、從浦合排定役克愼、江界流仲孫、上土合排定役張祿、嘉山流僧雪祐、生陽日守定役方致正、長洞合排定役吳大山、安景ㆍ慈城充軍金龍浪、城浦充軍魯變、金郊日守定役崔訥金ㆍ金玉孫ㆍ崔於山ㆍ林孟敬、敬天日守定役僧惠明、安城日守定役金仁、龍泉日守定役白將軍、岊嶺日守定役申上佐。 傳旨義禁府, 放龜城官奴永屬張得流ㆍ朴根生ㆍ白存者ㆍ安吾乙未同、嘉山入居奴於里大、金巖日守定役性仇之ㆍ豆乙彦ㆍ金仲生ㆍ韓貴珍、寶山日守定役趙永之ㆍ末之ㆍ車於里大ㆍ朴莫山ㆍ金元柱ㆍ上左於末知、安城日守定役凡安ㆍ全莫同ㆍ金吾乙未同ㆍ金將軍ㆍ末訖若ㆍ老光應ㆍ金尹萬ㆍ金石、岊嶺日守定役梁和上ㆍ洪賚ㆍ上左莫同ㆍ內隱達ㆍ宋松莫山ㆍ李貴中、敬天日守定役李澄ㆍ朴春生ㆍ趙俊生ㆍ朴松衆
              伊ㆍ守丁、金郊日守定役李生ㆍ裵仲夫ㆍ田祿守ㆍ崔貴ㆍ奉得龍ㆍ內隱生ㆍ小知ㆍ鐵山ㆍ申小生ㆍ仍邑金、興義日守定役元得龍ㆍ金石同ㆍ孫者古未ㆍ長敬山
              守ㆍ亡應知、洞仙日守定役姜田中ㆍ夫今音同ㆍ莫同ㆍ金莫生、龍泉日守定役仇叱同、黔毛浦充軍守叱仇未ㆍ於里同、玉浦充軍徐莫三、法聖浦充軍曺白同、蔚山內廂充軍吾乙麻知、所江充軍崔善敬ㆍ洪山、廣巖充軍金者斤同ㆍ張生、司律院廳直定役金仲富ㆍ韓知ㆍ洪延。
地名: 南海 (慶尚道, 縣（令）)
年: 1457.0

○刑曹啓: "大抵賊人之妻, 全賴贓物爲生, 以此甘心, 其夫雖死, 又嫁賊人, 相助爲寇, 若論以婦女而不之罪, 則無所懲艾。 今賊人小年等妻, 銜錄事蔡元叔捕獲其夫, 至於投石罵詈, 謀爲報復, 姦惡莫甚。 請將小年等妻, 勿論良賤, 永屬巨濟、南海、珍島官婢, 自今賊人妻, 竝依此例。" 從之。
地名: 南海 (慶尚道, 縣（令）)
年: 1459.0

○傳旨義禁府曰: "官奴永屬宦者茂朱
              鄭存、寧海
              柳漢、珍島
              劉進、濟州
              金潔、盈德
              吳栗山等放送, 還給家産從仕。 珍島
              金革ㆍ鄭福ㆍ趙生、巨濟
              李孝智ㆍ李春ㆍ文仲善、南海
              李岡、康津
              化繼山、河東
              安遇祥、金山
              黃思義、固城
              朴存壽、南海
              崔岑、旌義
              黃義之ㆍ朴漢、泗川
              金德恭、咸悅
              李澗、咸從
              金從直等, 自願外方移, 永屬木川
              崔濕, 外方從便。"

○傳旨義禁府曰: "官奴永屬人濟州
              辛以中、巨濟
              朴撝謙、南海
              成九淵、昆陽
              洪澤、寶城
              曺柱、慈城
              楊子濡等, 自願外方移, 永屬安置人金海
              成熺ㆍ成照ㆍ成然等, 自願外方移安置。"
地名: 南海 (慶尚道, 縣（令）)
年: 1465.0

○以金處義弟處貞屬巨濟官奴, 處智屬南海官奴, 壻李祐甫ㆍ姪金文孫孽叔金夢松, 竝遠方安置, 崔閏兄演屬固城官奴, 孽弟濟用監奴水連屬河東官奴, 姪孝同安置康津。 廣州人崔守山, 閏伴儻也, 與諸員李春生, 捕閏允演以告, 卽命守山、春生各超二資給, 米各五石綿布各十匹, 其餘隨從軍士, 各給綿布二匹, 別到二百。
地名: 南海 (慶尚道, 縣（令）)
年: 1467.0

○慶尙道體察使曺錫文等啓曰: "臣等觀本道諸鎭置軍便否, 若於晋州鎭, 合泗川鎭軍, 置二旅; 安東、尙州兩鎭, 設節度副使, 置二旅; 迎日鎭, 合寧海鎭, 置二旅; 東萊、熊川兩鎭, 各置三旅; 巨濟、南海兩鎭, 各置二旅; 左右道節度使營, 各置四旅, 則庶幾應援得宜, 兵勢益壯, 實爲長策。 但南海鎭, 環海絶島, 四面受敵, 而常以縣南城峴爲賊路要衝, 悉軍以禦。 官府糧餉兵器, 則皆在城中, 而無一人守之, 殊失措置。 請自今謹烽燧遠斥候, 令軍士盡守城中。" 又啓: "密陽府
              守山堤屯田農夫, 請以本府居諸司奴七十名, 除番上役之。 農牛勿令諸邑分養, 而用屯田之穀, 養於本府。 監考等, 如有盡心農務, 得穀萬石者, 論賞; 其不致意, 所得最少者, 科罪。 又以省峴道察訪, 兼任監之。" 皆從之。
地名: 南海 (慶尚道, 縣（令）)
年: 1468.0

○傳旨義禁府, 永屬李穫于下三道極邊官奴。 穫, 亂臣李穰弟, 康純妻父也。 曾以穰緣坐配遠道, 純啓請放還。 及純之被罪也, 穫多潛移純財産, 故有是命。 後, 永屬南海縣奴。
地名: 南海 (慶尚道, 縣（令）)
年: 1469.0

○義禁府啓: "曾降傳旨: ‘逆賊李施愛等緣坐人, 須卽區處。’ 敬此前件緣坐人內處絞人, 令敬差官鄭垠, 據籍憑考年歲施行, 待年人竝保授親屬, 永屬奴婢及安置人內, 其已磨勘前後啓本, 一無差誤者, 幷依律文, 具錄姓名于後。 請令其道觀察使, 差人管押, 次次交割。 咸興人崔玉同父道生、北靑人張奉子毛知、洪原人金春敏父以生ㆍ田達ㆍ父田松, 竝處絞; 定平人李明義妾緣今ㆍ李崇智妾仲德、永興人朴守生弟達生ㆍ圭生、會寧人金致溫弟山守、吉州人李施郁後妻思略、李植亨妻今伊、李英發妻粉伊、弟巨夫非、金九守妻玉台、李宗繼弟宗茂, 永屬唐津縣奴婢; 吉州人李孝宗妻白時, 永屬南海縣婢; 端川人李愼孫母李德、妻丹香、弟敬孫, 永屬寶城郡奴婢; 李愼孫女子敬非, 待年永屬爲婢; 端川人金仁洽妻毛乙介、金致明妻七伊、咸興人金成右妻內隱今、弟長守ㆍ末乙生, 永屬光陽縣奴婢; 金守生三寸姪江中ㆍ亡龍、金成右三寸姪玉年, 待年安置; 咸興人金整妻莫德、弟欣同、利城人金右昌妻金加伊、兄玄玉、弟松德ㆍ順德、北靑人金末孫妻德今, 永屬機張縣奴婢; 端川人李愼孫女子順非、金仁洽女子哲非ㆍ哲斤、金致明女子仇叱介、北靑人朴孝孫子宗繼、張奉子守明、女子三德ㆍ禾德ㆍ粉同、子三同、韓赫女子率今ㆍ貴銀ㆍ召史、金末孫女子石乙金、子銀同、洪原人李乙奉子順伊ㆍ順同、女子吾莊、嚴興發女子於郞、子慶智、咸興人末乙巾女子內里介、子末山、李林子同伊ㆍ同金、金整女子云非ㆍ孝台, 待年永屬爲奴婢; 李施愛孽三寸叔李坤、金九守三寸叔南進、金末孫三寸叔致生, 安置; 北靑人李若同妻弄金、兄孟孫, 永屬固城縣奴婢; 北靑人趙完玉三寸姪莫同ㆍ哲同、崔漢卿三寸姪都致, 待年安置; 北靑人朴孝孫妻聰明、張奉妻班道、妾銀氏夫知、洪原人金春敬妻三德、田達妻終今、弟溫達, 永屬鎭海縣奴婢; 咸興人朱澄女子終非、子終達、韓崇智女子仇非, 待年永屬爲奴婢; 咸興人嚴承敏妻今台、李義生妻內隱伊、弟仲生、北靑人韓赫弟孝同、洪原人韓繼春妻貴德、兄繼生、崔漢卿妻內隱伊、咸興人朱澄妻栗伊, 永屬河東縣奴婢; 金守生女子毛老非、金右昌子金干、女子石乙非、李林女子李德, 待年永屬爲奴婢; 北靑人朴成伯壻朴安道ㆍ姜水生ㆍ金繼生、李孝紀子光山安置; 北靑人李孝順兄孝詳ㆍ孝精, 永屬南海縣奴; 北靑人趙完玉妻寶今、妾玉非、弟山玉、咸興人安仲生妻班德、子內隱同ㆍ末乙山、崔玉同母生德、妻勝非、弟玉實, 永屬泗川縣奴婢; 吉州人金性命子無作只, 待年永屬爲奴; 咸興人崔玉同三寸叔化尙、李仲和三寸叔李興, 安置; 洪原人李乙奉妻虫介、趙壁妻性今, 永屬東萊縣婢; 咸興人韓崇智兄韓守, 永屬興陽縣奴; 吉州人崔閏孫子同於之, 待年永屬爲奴; 咸興人金玉生妻白時、弟玉田ㆍ觀南、金守生妻亏斤、弟山已, 永屬長興府奴婢; 韓崇智子哲同、金玉生子義同、金水生女子德非, 待年永屬爲奴婢; 金守生三寸姪江金, 待年安置; 定平人鄭惠妻加伊永, 屬迎日縣婢; 慶源人孟崇仁妾慶源花、崔得敬妻玉今、弟敏敬、鍾城人咸汝諧妻莫加、會寧人朴盡孝妻月花, 永屬長鬐縣奴婢; 李施愛妾女子李非、李施郁子茂山、咸興人崔玉同弟崔山、咸汝諧女子石乙莊ㆍ仇夫, 待年永屬爲奴婢; 永興人朴守生三寸姪金伊丁、會寧人朴盡孝三寸姪連孫, 安置昆陽; 咸興人金成雨三寸姪略同ㆍ孝孫、安仲生三寸姪安山、朴守生三寸姪鐵山ㆍ末應山, 待年安置。" 上令院相議之。 高靈君
              申叔舟、領議政韓明澮、寧城君
              崔恒、仁山君
              洪允成、昌寧君
              曺錫文、左議政金礩、左贊成金國光等議啓曰: "李施愛等, 非他反臣之比, 至擧兵抗國。 經時乃定, 其時所殺節度使以下, 無慮數百人, 皆國之良。 先王初欲屠城, 當其旣得施愛, 放軍之日, 深恨未盡捕斬。 今若處其緣坐人於近道, 非徒不如法, 無以懲惡。 且脅從旣皆勿治。 今之緣坐, 無首從悉配極邊, 年未滿者十歲以上竝配, 以鑑萬世。 治大逆而經年未定, 實爲稽緩。 宜速定。" 從之。
地名: 南海 (慶尚道, 縣（令）)
年: 1474.0

○傳旨義禁府: "放珍島永屬官婢小斤加伊ㆍ婢溫伊ㆍ婢卜今ㆍ婢老介ㆍ婢內隱非ㆍ婢丁非ㆍ婢卜非ㆍ婢卜加伊、淸河永屬官奴李文仲、興海永屬官奴李承仲、南海永屬官奴李禮中、康津安置李芿叱同ㆍ李銀同ㆍ李金同ㆍ仲孫ㆍ金生叔ㆍ丁仁ㆍ丁終同、長鬐永屬官奴李永山、順天永屬官奴李介甫ㆍ李陽生ㆍ夫老ㆍ只下通ㆍ李同、水原安置許惟禮、造紙署徒年定役朴延年ㆍ朴侶ㆍ韓玉山ㆍ許山ㆍ鄭麟孫ㆍ金仲元ㆍ徐用守ㆍ金今山ㆍ魯叔文ㆍ金生ㆍ金長守ㆍ咸善同ㆍ李莫同ㆍ金有信ㆍ林貴成ㆍ龍石生ㆍ崔乃斤乃ㆍ咸連ㆍ鄭止善ㆍ池古進ㆍ鄭文、礪山付處孟碩欽、龍安付處金承順、南原付處金性原、中學書吏定屬趙忠武ㆍ朴好謙。"
地名: 南海 (慶尚道, 縣（令）)
年: 1478.0

○朔甲午/義禁府啓: "前此逆賊李施愛妾子將孫、妾女子欣非
              珍島官定屬, 將孫
              金化官奴加仇之保授, 欣非
              珍島定屬母莫今保授。 李明孝子哲山
              南海官定屬, 明川人童孝明保授。 韓赫女子萬非、率今
              河東官定屬, 萬非是邑定屬母亏時巨保授, 率今是邑定屬母貴德保授。 李乙奉女子吾莊
              東萊定屬, 是邑定屬母虫介保授。 金滌女子內隱伊昆陽官定屬, 是邑定屬母五月保授。 金宗禮女子萬今
              務安官定屬, 是邑定屬母貴今保授。 李明義女子加獻
              康津官定屬, 定平人崔允義保授。 崔自池子今同
              南海官定屬, 吉城人三寸叔崔自河保授。 班者女子莫非
              咸原站定屬, 是站定屬母介同保授。 徐貴白女子咸原站定屬, 是站定屬母仇叱德保授。 衆伊子同叱金
              積生站定屬, 是站定屬母乙莊保授。 雙龍子亏音金
              積生站定屬, 是站定屬母召史保授。 馬元吉子外同
              積生站定屬, 甲山人一族申成達保授。 金興進女子巨勿
              磨各站定屬, 是站定屬母德天保授。 嚴興嚴女子於郞
              河東官定屬, 洪原人朴明山保授。 金右昌三寸姪每邑同
              機張安置, 利城人外祖閔忠保授。 干吾之三寸姪同良
              咸平官安置, 吉城人母古未保授。 孫田生三寸姪今石
              興陽官安置, 洪原人廉孝仁保授。 崔得敬三寸姪石宗
              長鬐官安置, 是邑定屬父崔氷京保授。 李若同三寸姪玉進
              咸平官安置, 北靑人李玉山妻楊今保授。 上項緣坐定屬人, 以年未滿, 曾付其母及族親, 今旣年滿, 請依前例, 各於其本處定役安置。" 從之。